Rimavská Píla

Rimavská Píla () je časť mesta Tisovec, pred rokom 1979 samostatná obec. 

 Polohopis 
Región: Malohont. Cez stred dediny preteká rieka Rimava. Okolité vrchy sú:
 Salašiská ()
 Tŕstie ()
 Holcková ()
 Ostrá ()
 Kochovo (686 m n. m.)Stolické vrchy. Turistická mapa. 1 : 50 000. Harmanec: VKÚ, a. s., 2000.

 Kultúra a zaujímavosti 
 Pamiatky 
 Evanjelický kostol, jednoloďová modernistická stavba s prvkami kubizmu s predstavanou vežou, z rokov 1947 – 1950. Autorom stavby je architekt Anton Kučera z Prahy (pôvodne bol kostol pripisovaný M. M. Harmincovi). Stojí na mieste staršieho kostola z roku 1777. Intaktne dochovaný interiér nesie prvky doznievajúcej secesie. Nachádza sa tu dekoratívny víťazný oblúk, v ktorom je umiestnený kazateľnicový oltár z doby vzniku kostola. Fasády sú členené diamantovými oknami. Priečelie je členené lizénovými poliami s monumentálnym reliéfom kalicha v tympanóne štítu. Vstup je riešený ako trojosová arkáda. Veža je ukončená atypickou stupňovitou helmicou.

 Pamätná evanjelická fara, pôsobisko Terézie Vansovej, jednopodlažná stavba z druhej polovice 19. storočia. Úpravami prešla v roku 1950.

 Občianska vybavenosť 
V Rimavskej Píle stojí krčma, 2 obchody, materská škola, kultúrny dom, evanjelický kostol, komunitné centrum. Je tu železničná zastávka na trati Jesenské - Brezno.

 Osobnosti obce 
 Rodáci 
 Matej Hrebenda (* 1796 – † 1880), národný buditeľ, ľudový spisovateľ a kníhkupec
 Ján Vansa (* 1846 – † 1922), evanjelický farár, učiteľ, náboženský spisovateľ, publicista, osvetový činovník
 Pavel Koncoš (* 1947), poľnohospodár a politik

 Pôsobili tu 
 Terézia Vansová (* 1857 – † 1942), spisovateľka, predstaviteľka prvej generácie slovenského realizmu

 Referencie 

 Externé odkazy 
 Oficiálna stránka mesta Tisovec

Kategória:Tisovec (okres Rimavská Sobota)
Kategória:Slovenské obce zaniknuté zlúčením
Kategória:Mestské časti na Slovensku